 Heshiisyada shidaal-baadhistu waa heshiisyo ganacsi, heshiisyada uu qorayo dastuurku in la horgeeyo Baarlamanka waa heshiisyada caalamiga ah, laakiin kuwani waa kuwo ganacsi oo lala galay shirkado batrool, waxase ku qoran dastuurka haddii heshiisyadu culays maaliyadeed keenayaan waa in la geeyo xeer-dejinta, culays maaliyadeed oo aynu innagu gashanaynaa ma jirto ee waa lacagtaa shirkadaha ajaanibku ku khamaarayaan oo hadday wax helaana aynu la qaybsanayno wixii soo baxay hadday wax waayaana ay halkaa ka baxayaan, markaa haddii aynu u aragno in heshiisyadan loo baahan yahay inay golaha horyimaadaan Shirguddoonka Golaha Wakiilladu xaq buu u leeyahay inuu Madaxweynaha u soo qoro waraaq oo uu dalbado heshiisyadaa, annagu heshiisyadaa wax allaale iyo wixii xeer-dejintu naga waydiinayso oo aan mar, laba iyo saddex toona ahayn xaq bay u leeyihiin inay xilli kasta noo yeedhaan, in badana waanu u tagnay oo waanu uga warranay, waxay doonayaan inay ka ogaadaana way ka ogaanayaan, laakiin anigu ma qabo oo heshiisyadaasi maaha kuwo caalami ah oo dawlado galayaan ee waa heshiisyo ganacsi, kuwaasna waxa masuul ka ah xukuumadda ee maaha xeer-dejinta, ayuu yidhi Md. 